PSYKOLOGI TIEDOTTAA

Olen aloittanut työn 1.8. Pielaveden kunnan koulu- ja sosiaalitoimen psykologina.Koulussa psykologin tehtäviin kuuluu oppilaan kasvun, kehityksen, oppimisen ja hyvinvoinnin tukeminen. Tämä tapahtuu yhteistyössä huoltajien, koulun henkilökunnan ja tarvittaessa myös muiden yhteistyötahojen kanssa. Huoltajat voivat ottaa tarvittaessa suoraan yhteyttä psykologiin ilman lähetettä. Psykologille voi ohjautua myös opettajien tai koulun muun henkilökunnan kautta. Opettajilla on mahdollisuus saada konsultaatiota oppilaan tai opetusryhmään liittyvissä asioissa. Keskusteluavun myötä lapsen tai perheen kanssa voidaan selvitellä erilaisia kasvuun ja kehitykseen liittyviä pulmatilanteita. Koulupsykologi tekee psykologisia tutkimuksia ja arvioita, joiden pohjalta suunnitellaan koulunkäynnin ja oppimisen tukitoimia. Psykologi arvioi tapauskohtaisesti tutkimustarpeen. Psykologi on suunnittelemassa ja toteuttamassa myös koulun yhteisöllistä ja ennaltaehkäisevää oppilashuoltotyötä.

Psykologiin voi ottaa yhteyttä esimerkiksi jos lapsella tai nuorella on:

• vaikeuksia oppimisessa

• keskittymisen haasteita

• hankaluuksia ihmissuhteissa /sosiaalisissa tilanteissa

• mielialan, minäkuvan tai itsetunnon pulmia

• jännittämistä, huolia ja pelkoja, huolia, jotka vaikuttavat arkielämän toimiin.

* käyttäytymisen haasteita
* syömiseen liittyviä pulmia

TAI jos haluat keskustella lapsen kasvuun ja kehitykseen tai vanhemmuuteen liittyvistä kysymyksistä.

Yhteydenotot puhelimitse, Wilmaan kautta tai sähköpostitse.Tietoturvasyistä otan yhteyttä takaisin puhelimitse.

PSYKOLOGIN LUKUJÄRJESTYS 2019-2020

Pääsääntöisesti työskentelen seuraavan lukujärjestyksen mukaisesti:

MA: Rannankylän koulu

TI: Yläkoulu

KE: Perheneuvola

TO: Perheneuvola

PE: Lukio ja kyläkoulut

HYVÄÄ LUKUVUOTTA KAIKILLE!

T. Terhi Hartikainen

Psykologi

puh: 040-621 1122

s-posti: terhi.hartikainen@pielavesi.fi